****

|  |  |  |  |
| --- | --- | --- | --- |
| Váš list číslo/zo dňa  | *Naše číslo**9758/2019-RIEK* | *Vybavuje/***🕿** | Banská Bystrica*Dňa 11.3.2019* |

**Tlačová správa**

**Kratšie čakanie na lieky, vynovené priestory, nové služby. Vo FNsP F.D. Roosevelta otvorili po rekonštrukcii lekáreň.**

**FNsP F. D. Roosevelta Banská Bystrica otvorila v pondelok 11. marca 2019 po týždňovej prestávke zrekonštruované priestory verejnej lekárne.**

Lekáreň sa nachádza priamo v poliklinickej časti nemocnice a denne si v nej vyberú predpísané lieky stovky vyšetrených pacientov. Neraz sa stávalo, že pacienti čakali v rade siahajúcom až pred lekáreň. „*Z tohto dôvodu sme sa rozhodli priestory lekárne rozšíriť. Pribudli* ***dve výdajné miesta****, čo umožní* ***rýchlejšie vybavenie*** *pacientov. Záleží nám, aby sme našim pacientom poskytli modernú lekárenskú starostlivosť. Pri návrhoch interiéru sme si nechali poradiť odborníkmi v tejto oblasti, na ich odporúčanie sme upravili aj* ***category manažment****. Dávame si záležať aj na cenovej politike,* ***ceny voľnopredajných liekov sú u nás jedny z najnižších, ak nie najnižšie, v meste,****“* približuje premeny lekárne Miriam Lapuníková, generálna riaditeľka FNsP F.D. Roosevelta Banská Bystrica.

Služby lekárne sa rozšírili aj o **výdajňu zdravotníckych pomôcok**. V najbližších mesiacoch sa zamestnanci lekárne zamerajú aj na **zlepšenie komunikačných zručností** s pacientmi, ktoré si zdokonalia na plánovaných školeniach.

*„Návrat lekární v nemocniciach do vlastných rúk je v súlade aj s požiadavkami zriaďovateľa štátnych nemocníc Ministerstva zdravotníctva SR a naša nemocnica je dôkazom, že sa to dá a ide to na profesionálnej úrovni,“* dopĺňa generálna riaditeľka.

Zariadenie zriadilo vlastnú verejnú lekáreň ako **prvá štátna nemocnica v SR ešte v roku 2013** s cieľom získať dodatočné prostriedky do svojho rozpočtu.

 Od otvorenia je **prevádzka lekárne zisková**. Jej zisk pred zdanením dosiahol v roku 2018 výšku 220 tis. EUR. Zo zisku bola hradená aj rekonštrukcia. Komplexné úpravy vrátane nového zariadenia si vyžiadali prostriedky vo výške 70 tis. EUR.

|  |
| --- |
| Mgr. Ružena Maťašejehovorkyňa, PR manažérka Referát internej a externej komunikácie |